“คลัง” ลุยศึกษามาตรการภาษีดึงดูด “นักลงทุน” ตั้งฐานผลิตรถ EV
 “คลัง” ลุยศึกษามาตรการภาษีเพื่อจูงใจนักลงทุน ตั้งฐานผลิตรถ EV ในไทย หวั่นรถนำเข้าทะลัก
 “คลัง” ลุยศึกษามาตรการภาษีเพื่อจูงใจนักลงทุน ตั้งฐานผลิตรถ EV ในไทย หวั่นรถนำเข้าทะลัก
4 พ.ย. 2564

นายสันติ พร้อมพัฒน์ รัฐมนตรีช่วยว่าการกระทรวงการคลัง กล่าวว่า ที่ประชุมคณะรัฐมนตรี (ครม.) วันนี้ได้มีการหารือถึงมาตรการสนับสนุนอุตสาหกรรมรถยนต์ไฟฟ้า (EV) โดยเฉพาะมาตรการด้านภาษี ซึ่งกระทรวงการคลังต้องไปดูมาตรการด้านภาษีเพื่อจูงใจนักลงทุนให้เข้ามาใช้ไทยเป็นฐานการผลิตรถอีวีในระยะยาว
“ช่วงเปลี่ยนผ่าน กระทรวงการคลังมองว่า ต้องมีการสนับสนุนให้ประชาชนมีการใช้รถไฮบริดควบคู่กันไปด้วย คงไม่สามารถที่จะเร่งสนับสนุนการลงทุนรถ EV ให้เร็วเกินไป เพราะว่าต้องพิจารณาในเรื่องของชิ้นส่วนประกอบ สถานีชาร์จ ต้องใช้เวลาในการพิจารณาให้ทัน ซึ่งหากไม่ทำควบคู่ไปพร้อมกัน คลังก็กังวลว่าจะต้องมีการนำเข้ารถ EV จากต่างประเทศมากเกินไป” นายสันติ กล่าว
ขณะที่นายอาคม เติมพิทยาไพสิฐ รมว.คลัง กล่าวว่า ครม.วันนี้ ยังไม่ได้มีการหารือเกี่ยวกับการปรับลดภาษีสรรพสามิตน้ำมันดีเซลเพื่อพยุงราคาขายปลีกน้ำมันดีเซล